पिता बलकौर सिंह ने की घोषणा, बढ़ती गर्मी को देख पहले करने का फैसला
Sidhu Musewala  Death Anniversary Balkaur singh | March 19 Mansa  सिद्धू मूसेवाला के पिता बलकौर सिंह ने अपने बेटे की बरसी 19 मार्च 2023 को करने की घोषणा की है। बरसी मानसा में ही मनाई जाएगी।
पंजाबी सिंगर सिद्धू मूसेवाला के पिता बलकौर सिंह ने अपने बेटे की बरसी 19 मार्च 2023 को करने की घोषणा की है। बरसी मानसा में ही मनाई जाएगी। जिसमें काफी लोगों के इकट्‌ठा होने की संभावना है। पिता बलकौर सिंह का कहना है कि भीड़ के एकत्रित होने और बढ़ रही गर्मी को देखते हुए सिद्धू मूसेवाला की बरसी को समय से पहले करने की फैसला किया गया है।
गौरतलब है कि 29 मई 2022 को बीते साल मानसा के गांव ज्वाहरके में सिद्धू मूसेवाला की गोलियां मार कर हत्या कर दी गई थी। इस घटना को एक साल हो गया है और परिवार अभी भी इंसाफ की मांग कर रहा है। परिवार का कहना है कि अभी तक पुलिस सिद्धू मूसेवाला के हत्यारों तक पहुंची है। लेकिन इस साजिश के पीछे किस-किस का हाथा था, इसके बारे में न सरकार और न ही पुलिस उन्हें सुन रही है।
इंसाफ के लिए चला रखी है मुहिम
सिद्धू मूसेवाला के पिता बलकौर सिंह और माता चरण कौर ने बेटे सिद्धू मूसेवाला को इंसाफ दिलाने के लिए मुहिम भी चला रखी है। बीते एक साल में सिद्धू मूसेवाला की हत्या से जुड़े 32 के करीब लोगों को हिरासत में लिया गया है। वहीं एक की बीते दिनों जेल में हत्या कर दी गई थी।